**Garmisch-Partenkirchenin junaturma** sattui 3. kesäkuuta 2022, kun kaksikerroksinen aluejuna suistui raiteilta Garmisch-Partenkirchenin pohjoispuolella Saksan eteläosassa.

Onnettomuudessa kuoli viisi ihmistä sekä 68 loukkaantui, joista 16 vakavasti. Viisi matkustajavaunua suistui raiteilta Burgrainin kaupunginosassa sijaitsevan Loisachauenin lähistöllä sijaitsevassa mutkassa, ollessaan matkalla Garmisch-Partenkirchenin aseman ja Farchantin aseman välillä. Sähköveturi oli työntävässä junakokoonpanossa junan perässä ja junaa ohjattiin etummaisena olleesta ohjausvaunusta.

Kolme keskimmäistä vaunua liukui penkereelle valtatie 23:n ja valtatie 2:n risteyksen vieressä Farchantin tunnelia lähestyttäessä

Neljä 32-, 39-, 51- ja 70-vuotiasta naista sekä 14-vuotias poika saivat surmansa. Kaksi naisista oli pakolaisia Ukrainasta.

Onnettomuus tapahtui viimeisenä perjantaina ennen helluntaipyhää, joten junassa oli paljon lapsia.

Pelastustoimet
--------------

Junassa olleet sotilaat pystyivät antamaan ensiapua. Suistumisen sijainti aivan päätien vieressä mahdollisti hälytysajoneuvojen nopean tulon paikalle.

Paikalle saapui kuusi pelastushelikopteria. Kevyesti loukkaantuneet vietiin paikalliseen rakennukseen hoidettavaksi. Junaliikenne keskeytettiin Oberaun aseman ja Garmisch-Partenkirchenin aseman välillä.

Tutkinta
--------

Liittovaltion rautatieonnettomuuksien tutkintaviranomainen (Bundesstelle für Eisenbahnunfalluntersuchung, BEU) aloitti tapahtumien kulun tutkinnan myöhemmin samana päivänä kuin onnettomuus tapahtui.

Weilheimin poliisilaitos perusti München II -syyttäjänviraston alaisuudessa toimivan noin 50-jäsenisen erityiskomission, jonka tehtävänä oli tutkia rikosoikeuden mahdollista soveltamista onnettomuuteen. Toimikunnan nimeksi tuli "Soko Zug", joka on lyhenne sanasta "Sonderkommission" ("erityiskomissio") ja jälkimmäinen saksankielinen sana "juna".

Lisäksi syyttäjänvirasto antoi riippumattoman ulkopuolisen konsultin tehtäväksi laatia onnettomuutta analysoivan asiantuntijalausunnon.

Juna takavarikoitiin tutkimuksia varten; jo varhaisessa vaiheessa telit tutkittiin tarkkaan.

Suistumispaikasta etelään päin muutaman sadan metrin pituinen rataosuus purettiin tutkimuksia varten, ja se myös turvattiin.

Lähistöllä varastoidut telit ja romuttuneet vaunut ovat sittemmin olleet poliisin vartioimina, samoin kuin veturi ja viimeiset vaunut, jotka olivat vielä jäljellä raiteella ennen niiden poisviemistä. 

Tutkinta keskittyi nopeasti kiskoihin ja teliin, ja teknisiin vian mahdollisuuden takia.

Jo varhaisimmassa tutkinnassa kävi poliisin tietojen mukaan ilmi, että onnettomuuspaikalla oli noudatettu sallittua nopeusrajoitusta.

Kesäkuun 7. päivänä syyttäjänvirasto "München II" ilmoitti aloittaneensa esitutkinnan kolmea Deutsche Bahnin työntekijää vastaan perustellun epäilyn perusteella tuottamuksellisesta kuolemantuottamuksesta.

Lähteet
-------

1. ↑  Bavaria train crash: At least four killed in German rail accident *BBC News*.  3.6.2022. Viitattu 26.6.2022. (englanniksi)
2. ↑  At least four dead after train derails in southern Germany *the Guardian*.  3.6.2022. Viitattu 26.6.2022. (englanniksi)
3. ↑  Garmisch-Partenkirchen: Polizei korrigiert Zahl der Verletzten auf fast 70 *Der Spiegel*.  13.6.2022. Viitattu 26.6.2022. (saksaksi)
4. ↑  Garmisch-Partenkirchen in Bayern: Regionalzug entgleist - mehrere Tote *Der Spiegel*.  3.6.2022. Viitattu 26.6.2022. (saksaksi)
5. ↑  Jan Friedmann: Garmisch-Partenkirchen: Wie es am Ort des Zugunglücks aussieht *Der Spiegel*.  3.6.2022. Viitattu 26.6.2022. (saksaksi)
6. ↑  Zugunglück bei Garmisch-Partenkirchen: Alle Vermisstenfälle aufgeklärt *Der Spiegel*.  5.6.2022. Viitattu 26.6.2022. (saksaksi)
7. ↑  Zugunglück: Zwei Ukrainerinnen unter Todesopfern von Garmisch-Partenkirchen MSN. Viitattu 6.6.2022.
8. 1 2  tagesschau.de: Tote bei Zugunglück nahe Garmisch-Partenkirchen *tagesschau.de*. Viitattu 26.6.2022. (saksaksi)
9. ↑  Patrick Wehner, Johann Osel, Thomas Balbierer, Martin Moser, Matthias Köpf: Zugunglück bei Garmisch: Mindestens vier Tote, viele Verletzte *Süddeutsche.de*. Viitattu 26.6.2022. (saksaksi)
10. ↑  BEU - Fachmitteilungen - Untersuchungen zur Zugentgleisung zwischen Garmisch-Partenkirchen und Farchant aufgenommen *www.eisenbahn-unfalluntersuchung.de*. Viitattu 26.6.2022.
11. ↑  Die Bayerische Polizei - Zugunglück Burgrain - Soko Zug sucht Zeugen und Bild- oder Videomaterial vom Unfalltag *www.polizei.bayern.de*. Viitattu 26.6.2022.
12. ↑  Die Bayerische Polizei - Zugunglück in Burgrain mit mehreren Toten und Verletzten *www.polizei.bayern.de*. Viitattu 26.6.2022.
13. ↑  ZEIT ONLINE | Lesen Sie zeit.de mit Werbung oder im PUR-Abo. Sie haben die Wahl. *www.zeit.de*. Viitattu 26.6.2022.
14. ↑  Zugunglück bei Garmisch-Partenkirchen: Ermittlungen gegen drei Bahn-Mitarbeiter *Der Spiegel*.  7.6.2022. Viitattu 26.6.2022. (saksaksi)